uk ru mk uk en mk mk mk mk mk mk mk mk mk mk mk en mk mk mk mk mk mk hbs_cyr en mk mk mk en mk mk mk mk en mk mk ru mk mk en mk mk mk mk mk mk hbs_cyr mk mk mk en mk mk mk en en hbs_lat en en mk en mk mk mk mk en mk mk en mk mk mk mk mk mk mk mk mk mk en mk mk mk mk mk mk mk mk hbs_cyr en mk mk mk mk mk mk mk mk mk mk mk mk mk mk mk en mk mk mk mk mk en mk mk lt mk mk mk mk en mk pt mk en mk mk fr mk hbs_cyr mk mk en mk mk mk mk en mk mk mk mk mk en en ru mk en en en en en en mk mk mk hbs_cyr ru ru cs da de en cs cs en cs cs cs cs cs en da cs cs da da en cs en en en cs cs da cs en cs en en cs da da cs cs en en en cs cs da en da cs en cs en en en de cs en da cs en en cs da en en en cs cs da en da cs en en cs cs en en en cs cs da en da cs en en cs cs en en en es da da en da cs en en en mk mk mk mk mk ru mk mk mk mk mk mk mk mk mk mk mk mk mk mk mk mk mk mk cs en en en cs cs da en da cs en en cs da en en en de cs da en da de en en cs da en en en cs da cs cs en cs cs da en da en en en ru it pt it en mk mk ru hbs_cyr mk hbs_cyr hbs_cyr ru ru mk mk mk mk mk uk hbs_cyr hbs_cyr mk hbs_cyr uk mk ru mk mk mk mk ko mk mk mk mk hbs_cyr mk ru ru mk mk mk mk kk uk mk mk hbs_cyr hbs_cyr mk ru mk mk mk mk hbs_cyr mk mk mk mk mk mk mk ru ru hbs_cyr hbs_cyr mk ba mk mk mk mk hbs_cyr mk hbs_cyr mk mk ru mk mk hbs_cyr mk bg mk mk ru kk mk ru hbs_cyr mk hbs_cyr mk mk ru mk tt ru xal ru mk bg uk ru tg ru en mk ru hbs_cyr hbs_cyr hbs_cyr mk nb uk hbs_cyr mk uk mk en hbs_cyr ru uk hbs_cyr mrj uk ru en mk ru mk mk hbs_cyr hbs_cyr hbs_cyr uk mk ru pt en ml mk mk ca en ru en es mk hbs_cyr en mk hbs_cyr mk hbs_cyr mk en da en en uk en ba ru ru mk mk ru mk ru mk mk mk mk hbs_cyr mk mk mk mk mk ru ru ru mk be it en en uk mk sah hbs_cyr ky ru ru mk en en
Блог на најразновидни теми, меѓу кои стрип, анимација, тековни настани, историја, палеонтологија и интернет, со препораки или кудења на нешта што може да се прочитаат, изгледаат или ислушаат. Другото сè е сеир.
Македонија (со целосен копирајт) засекогаш!?
Од Панта реи дознав за линкот кон проектот Македонија засекогаш, преку кој може да се симнат нови верзии на македонски народни песни. Арно ама, долу на страницата стои „Агенција за млади и спорт, сите права задржани“. Како што веќе имам напоменато...
Тоа „сите“ значи и правото на симнување, изведување и дистрибуција. Значи, иако се ставени на располагање, нашиот закон (ПДФ) пропишува дека граѓаните што ќе бидат „фатени“ да ги поседуваат овие датотеки може прекршочно да одговараат - доколку не покажат документ со дозвола да ги користат или дистрибуираат потпишан од сопствениците на авторски права.
Без употреба на соодветна правна рамка од страна на носителите на авторските права со која јасно се укажува неисклучиво пренесување на дел од авторските права, како на пр. Криејтив комонс, ова значи дека ако ги симнете тие дела и ги споделувате, може да бидете сметани за криминалци.
Дополнително, со оглед на тоа што проектов е направен со државни пари, најдобро би било Агенцијата наместо целосно да ги задржува, целосно да ги пренесе авторските права на граѓаните, односно да ги означи сите производи произлезени од него како јавна сопственост или во јавен домен (Public domain).
Било која од варијантите да ја одберат, Македонија ќе стекне дополнителна промоција во светот, оти веста за ваквиот избор и потег сигурно ќе се прошири низ мрежата на Криејтив комонс и другите движења поврзани со промовирање на слободната култура.
Романот „Грабежот“ објавен под Криејтив комонс
Најновиот македонски роман „Грабежот“ од Дејан Велкоски е достапен во форма на е-книга (ПДФ), објавен под лиценца Криејтив комонс.
Информацијата е пренесена и на Кајмакот, како и на блоговите Баба ми Трајанка и Пишуванки. Придружете се во ширењето на веста - ставете линк во пост на вашиот блог.
И Мистер Но се врати
Овие неколку недели коинцидентно повторно се појавија некои икони од осумдесеттите. Покрај Индијана Џонс, во Македонија повторно излегува и серијал со Мистер Но, еден од (за мене) најинтересните јунаци на италијанските „петпарачки“ романчиња, кој за многумина беше меѓу првите стрипови во кои покрај црно-белите ликови се зборува за теми кои се малку и сивкасти, а богами и односи кои се малку повозрасни.
Нејсе, серијалот на „Весели четвртак“ започнува со приказна во повеќе делови во која се зборува за повторната средба на Мистер Но со татко му, кој бил во затвор 20 години поради... Океј, не ми се прераскажува оти и впрочем досега кај нас се излезени само две епизоди од најмалку три. Слично како и други српски изданија пристигнуваат со 1-2 месеци задоцнување.
Она што особено ме привлече е што во рамките на приказната се открива дека татко му на Мистер Но учествувал во Шпанската граѓанска војна во Интернационалните бригади.
Втората епизода е омаж на единствениот стрип-албум од Енки Билал објавен во бивша Југославија: „Фалангите на црниот ред“ („Фаланге црног реда“ на српски, во издание на Дечје новине од Горњи Милановац, во оригинал на француски „Les Phalanges de l'Ordre Noir“). Во рамките на приказната има фотографирање на ликовите во 1937 година во иста поза како ликовите на Билал на насловната на албумот. Дури и некои од нив имаат исти особини, на пример девојката е од Полска итн.
Честитки за Букарски за преводот на бугарски
Преводот на првата книга на Алекс Букарски на бугарски може да се купи преку интернет. Покрај што е пионер во објавувањето е-книга со користење на Криејтив комонс, веројатно е меѓу првите македонски писатели чие дело може да се е-купи. Честитки!
„Новите медиуми во политичката комуникација, епизода Избори“
толку ми се свиде што решив да го претставам и на англиски за Глобал војсис како
Macedonia: New Media Use in Election Campaign
Ако сте по кампањите, еве и еден постар пост од таа област.
Предизборна реклама - родова анализа
Подлабинска анализа на пораките од еден рекламен спот открива повеќе импликации во врска со родовите импликации на македонската политика од очекуваните.
Цртањето на Белиот Лорд - збогум за молив и туш
На својот блог, цртачот тхе Мичо има објавено видео за тоа како го црта Белиот Лорд од стрипчето за сокчињата Грејт. Како што се гледа и од сликата, тоа го прави целосно дигитално, со таблет.
Истиот начин на работа го има и Скот Мек Клауд, кој во својата книга „Правење стрипови“ (Making Comics) го објаснува и стариот метод, кој се состои од цртање со молив на хамер, по што она што треба да остане се тушира, па се друго се брише, па потоа боите може да се додаваат одвоено на паус итн.
Во последно време читам претежно* веб-стрипови, и забележувам дека многу од нивните автори сеуште цртаат на хартија, па потоа скенираат и дигитално тушираат.
* Читам и на хартија, кога ги наоѓам. Сепак нивниот пропорционален удел во вкупниот број стрипови прочитани во последно време е помал, во однос на дигиталните.
Објавено од Развигор на 5/22/2008 1 коментари
Грчко-македонски дијалог - ширење на веста
Линк до извештајот за дијалогот помеѓу грчките и македонските пацифисти во Скопје објавен на блогот Вуна достапен на македонски и англиски, е објавен и на Глобал војсис онлајн, исто така на македонски и англиски.
Објавено од Развигор на 5/22/2008 0 коментари
Индијана Џонс повторно јава
На Археолошки дневник има напис во врска со кристалните черепи кои се појавуваат во новиот филм со Индијана Џонс. За повеќе информации, имаше и една книга од Артур Кларк на времето, ама мислам дека во неа демаскирањето не беше експлицитно. Иако филмот сеуште не е излезен, од извори блиски на Спилберг едно е јасно: дејствието нема да се одвива во Криволак.
Во секој случај, цитатите од првиот филм (а втора епизода) се неодоливи, како и класичните игри за Инди:
[Army Intelligence officer describing Indiana Jones]
Major Eaton: Professor of archeology, expert on the occult, and how does one say it? Obtainer of rare antiquities.
Marion: You're not the man I knew ten years ago.
Indiana: It's not the years, honey, it's the mileage.
Објавено од Развигор на 5/21/2008 1 коментари
Тајни... повторно во акција
По подолга пауза, забележувам дека блогот Тајни - види тајна... сподели тајна е повторно активен. По многу нешта блогов е единствен во македонската блогосфера, а како што пишав во рецензијата пред повеќе од две години:
Овој веб-сајт претставува независна локализирана верзија на блогот „Пост сикрет“ и има голема вредност во поттикнување на интерактивноста и на сеирџиството кај мнозинството од македонската популација, кое сепак не го владее англискиот јазик на доволно високо ниво за да го користи како алатка за двонасочна продуктивна комуникација.
Објавено од Развигор на 5/19/2008 0 коментари
МК Блогосфера и во Маседониа дејли њуз
Написот за македонската блогосфера, првпат објавен на Глобал војсис онлајн
Macedonia: Bloggers Emphasize Need for Open Communication with Greece
денес го пренесува и Маседониа дејли њуз (Macedonia Daily News). Овој печатен дневен весник излегува во Скопје. Има 16 страници, целосно на англиски и е достапен по цена од 20 денари. За жал моментално сеуште не им е активирано изданието на интернет, но изгледа дека го спремаат и тоа.
Дополнително: текстот е достапен на македонски, но и на бенгалски јазик - значи им се видел интересен на луѓе од Бангладеш кои вложиле напор да го преведат. Бенгалскиот или бангла е меѓу јазиците со најмногу говорители на светот, според тековниот напис на Википедија е петти или шести, со 230 милиони говорители.
Објавено од Развигор на 5/16/2008 0 коментари
Рокси го прикажува документарецот „Островот на цвеќето“. Сесрдна препорака - тие 17 минути што ќе ги поминете гледајќи го се далеку подобри дури и од политичкине реклами кои посредно се платени со наши пари.
Објавено од Развигор на 5/16/2008 0 коментари
Нов напис на ГВ за МК блогосфера и Грција
Глобал војсис онлајн објави нов напис од долупотпишаниот, на тема македонските блогери и комуникацијата за/со Грција. Содржи краток приказ на различни примери за ширење информации.
Наскоро освен на англиски се надевам ќе биде достапен и на други јазици. А многу ми е интересно што оној претходниот, за Сакура, е преведен и на јапонски.
Објавено од Развигор на 5/16/2008 0 коментари
Благодарение на постовите на Надежна, Кими и Струмјан, и јас добив поттик да свртам на бројот 070 143 155 да приложам скромни 100 денари помош за непознатата Бранка Сигерова. Поддршка за акцијата.
Објавено од Развигор на 5/15/2008 2 коментари
„Влажната“ фаза во постанокот на луѓето?!
Виолетова пишува за засега недокажаната хипотеза за акватична фаза во човечката еволуција. Има и „женска“ верзија на оваа хипотеза која ја промовирала Елеин Морган, чија најпозната книга е „Постанокот на жените“ (1971) и во која нуди објаснување дека човечките женски гради и коса пораснале токму поради губењето на телесни влакна во „сиренската“ фаза - за да има на што да се држат бебињата.
Уште поинтересно од самите објаснувања е прашањето зошто оваа теорија не е прифатена од научната јавност. Има врска со недостатокот на докази повеќе од било која друга причина, како мизогинија и сл. Исто така, важно е да се имаат на ум прецизните разлики во научната терминологија за хипотеза и теорија, како и тоа дека разликата меѓу наука и шпекулација е во способноста за предвидување.
Инаку, инстиктот за пливање што го имаат ептен малите бебиња при раѓање набрзо им се губи, па мора да научат да пливаат ако сакаат да преживеат во водна средина.
Објавено од Развигор на 5/15/2008 0 коментари
Среќен роденден, Петар Сабат
Изутринава на Скај нет имаше емисија посветена на годишнината од раѓањето на царот Јустинијан I (482-565), кој во Македонија е претежно познат поради теоријата дека потекнува од скопското село Таор и поради тоа тука во околината го изградил градот Јустинијана Прима која била религиозен центар, а и дека неговото име го носи еден правен факултет во Скопје.
A во животот на Flavius Petrus Sabbatius Iustinianus има материјал кој филмот за Александар III на Оливер Стоун може да го направи да изгледа како емисија за мали деца. Иако голем дел од сочните детали се премолчени во написот за него на македонската Википедија, само мало загребување под површината, на пр. преку англиската верзија или читање на Прокопиј, открива живописен, револуционерен, контроверзен живот од епски размер:
Провинцијалец во најголемиот град на светот, американскиот сон за детето чиј вујко бил буџа, па цар.
Спротивставувањето на традиционалниот морал со женачката со плебејка, па уште симбол на низок морал - актерка, дури и куртизана Теодора - која подоцна е прогласена за светица.
Ширењето религиозна нетолеранција, инквизиторското „искоренување“ на паганството и ересите низ царството.
Средувањето на бунтот Ника, спротивставувањето на војската под водство на Велизар на толпите хулигански навивачи - византиска верзија на Аркан.
Разноразните војни и освојувања за возобновување на севкупноста на Римското царство, борбата со чумата (негова, преживеал), ракот (на љубената Теодора, која починала).
Објавено од Развигор на 5/13/2008 0 коментари
Делфин си игра со балончиња воздух
Објавено од Развигор на 5/13/2008 0 коментари
Анастас има најавено многу интересен настан во Скопје за спротивставување на македонско-грчкиот национализам, преку дијалог на мировни и антимилитаристички активисти.
Дискусија има и на Кајмак.от и на Јади Бурек.
Објавено од Развигор на 5/13/2008 0 коментари
Честите муабети за влијанието на кралските лози на нашите надворешнополитички фијаска ме поттикнаа да потсетам на мојата препорака
Горан Каран да се избере постави за цар на Македонија
Еден особено погоден извор на „сина крв“ може да биде некој поглавар од племето Тата Ашаци што Букарски го открил во Андите. А за да не се удриме со свој камен од Розета по своја глава, треба да се потсетиме дека и на друго место има докази за заедничкото потекло, до душа од праисторијата.
Објавено од Развигор на 5/11/2008 0 коментари
Обуки за блогирање во Скопје, оваа сабота
Во рамките на конференцијата ГЛокал која се одржува од 8 до 10 мај предвидени се и работилници за основни и напредни техники на блогирање. Топло ги препорачувам како одличен начин бесплатно да се здобие знаење и помине саботно попладне.
Дали ненапредно блогирање би можело да се дефинира како користење блогови за ширење назадни идеи?
Објавено од Развигор на 5/07/2008 1 коментари
Сакура во Скопје, нов напис на Глобал војсис
На Глобал војсис онлајн излезе нов мој напис на тема хепи пипл дуинг хепи тингс. Засега е достапен на англиски, македонски и португалски:
Macedonia: Sakura - Cherry Blossom Celebration in Skopje
Македонија: Сакура - јапонски фестивал на цветање на црешите во Скопје
Macedônia: Sakura - a Celebração da Flor de Cerejeira em Skopje
Објавено од Развигор на 5/07/2008 0 коментари
Калигула - првобитниот Баја Патак
Гај Светониј Транквил во неговото дело Дванаесетте римски цареви (2001, Култура, Скопје, стр. 251) опишува една појава кај Калигула:
Но кога му се родила ќерка, тој се пожалил дека е сиромашен, а освен тоа и дека сега, покрај товарот на царството, треба да го поднесува и родителскиот товар, па затоа собирал доброволни прилози за одгледувањето и миразот на девојчето. Објавил дека ќе прима и новогодишни подароци, па на јануарските Календи застанал на влезот од палатата за да ги фаќа паричките што, од свои раце и скутови, му ги дофрлала толпа од секакви луѓе. Најпосле, разгорен од желбата да допира пари, на некое отворено место често истурал огромни купови златници и шетал бос врз нив, па дури и пливал во нив со целото тело.
Музичка илустрација: ЕКВ - Новац у рукама.
Објавено од Развигор на 5/04/2008 0 коментари
Лејбели (тагови): Стар Рим
Ден на бесплатни стрипови
На 3 мај седми пат по ред се прославува Денот на бесплатни стрипови. Книжарници што продаваат стрипови даваат бесплатни работи, одржуваат средби со автори, а издавачите имаат специјални изданија наменети за делење.
Повеќе информации и на Салон, од каде што е и сликичката. Во врска со бесплатноста како бизнис модел, ѕирнете и на Вајерд.
Објавено од Развигор на 5/03/2008 0 коментари
Афро-Италијанец пратеник во тамошниот парламент
На ЦНН има сторија за првиот пратеник со директно потекло од Африка во Парламентот на Република Италија. Прикажан е како претставник на големиот број емигранти кои се натурализирани и асимилирани во тамошното општество.
Историски гледано, ова е само враќање на старо. Стариот Рим бил мултикултурна држава која се простирала и во Африка, и веројатно многу црномурни луѓе си живееле низ целата негова територија, особено во метрополата каде што имало голем прилив народ од провинциите во потрага по работа.
Во средновековието Италија интензивно тргувала со Северна Африка, особено со Египет. Еден од изворите на финансии за ренесансата бил токму профитот од таа трговија, особено со зачините. Шекспировата драма Отело (1603) за главен лик има црнец на висока државна функција во Венеција.
Објавено од Развигор на 5/01/2008 0 коментари
Newer Posts Older Posts Home
Subscribe to: Posts (Atom)
Филип Стојановски (Filip Stojanovski)
View my complete profile
Razvigor (This blog in English)
Global Voices Author Profile: Filip S.
Филип С. на Глобал војсис на македонски
Линкови преку Стамбл апон
Македонија (со целосен копирајт) засекогаш!?
Романот „Грабежот“ објавен под Криејтив комонс
И Мистер Но се врати
Честитки за Букарски за преводот на бугарски
Политичките партии и вебот
Предизборна реклама - родова анализа
Цртањето на Белиот Лорд - збогум за молив и туш
Грчко-македонски дијалог - ширење на веста
Индијана Џонс повторно јава
Тајни... повторно во акција
МК Блогосфера и во Маседониа дејли њуз
Нов напис на ГВ за МК блогосфера и Грција
„Влажната“ фаза во постанокот на луѓето?!
Среќен роденден, Петар Сабат
Делфин си игра со балончиња воздух
Обуки за блогирање во Скопје, оваа сабота
Сакура во Скопје, нов напис на Глобал војсис
Калигула - првобитниот Баја Патак
Ден на бесплатни стрипови
Афро-Италијанец пратеник во тамошниот парламент
Блогот како медиум (4)
Босна и Херцеговина (1)
Промоција на Македонија (7)
Расипувач на забави (2)
Реклами и пропаганда (15)
Сексови и сексуалности (3)
Слобода на изразување (10)
Ова дело е лиценцирано под Лиценцата Криејтив комонс Наведи извор-Некомерцијално 2.5 Македонија.
Моблог - смешни и др. фотки
Не лути се човече
Вака сум гласал на Кајмакот
Watermark theme. Powered by Blogger.